title: 2010/251/: Padomes Lēmums ( 2010. gada 31. marts ), ar ko ieceļ amatā Revīzijas palātas locekli

text:
               4.5.2010

               LV

               Eiropas Savienības Oficiālais Vēstnesis

               L 111/19

         PADOMES LĒMUMS
   (2010. gada 31. marts),
   ar ko ieceļ amatā Revīzijas palātas locekli
   (2010/251/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 286. panta 5. punktu,
   ņemot vērā Īrijas valdības priekšlikumu,
   ņemot vērā Eiropas Parlamenta atzinumu,
   tā kā:

               (1)

                  Máire GEOGHEGAN-QUINN kundzes pilnvaru termiņš ar Padomes 2006. gada 23. janvāra lēmumu tika pagarināts uz laikposmu no 2006. gada 1. marta līdz 2012. gada 29. februārim (1).

               (2)

               Ar 2010. gada 8. februāra vēstuli Padomes priekšsēdētājam Máire GEOGHEGAN-QUINN kundze ir atkāpusies no Revīzijas palātas locekļa amata.

               (3)

               Pēc viņas atkāpšanās uz viņas pilnvaru termiņa atlikušo laiku viņas vietā jāieceļ viņas pēctecis,

         IR PIEŅĒMUSI ŠO LĒMUMU.
   1. pants
   Ar šo Eoin O'SHEA kungu ieceļ par Revīzijas palātas locekli uz Máire GEOGHEGAN-QUINN kundzes pilnvaru termiņa atlikušo laiku, proti, līdz 2012. gada 29. februārim.
   2. pants
   Šis lēmums stājas spēkā tā pieņemšanas dienā.

      Briselē, 2010. gada 31. martā

            Padomes vārdā –

            priekšsēdētājs

         A. PÉREZ RUBALCABA

      (1)  OV L 22, 26.1.2006., 51. lpp.


title: Lēmums par Eiropas Kopienu Oficiālā Vēstneša izveidošanu

text:
Svarīgs juridisks paziņojums

|

31958D1006(01)

Oficiālais Vēstnesis 017 , 06/10/1958 Lpp. 0390 - 0390

		Lēmumspar Eiropas Kopienu Oficiālā Vēstneša izveidošanuEIROPAS EKONOMIKAS KOPIENAS PADOME,ņemot vērā Eiropas Ekonomikas kopienas dibināšanas līguma 191. pantu,ņemot vērā Eiropas Parlamenta priekšsēdētāja un Augstās Iestādes, Eiropas Ekonomikas kopienas Komisijas un Eiropas Atomenerģijas kopienas Komisijas priekšsēdētāju priekšlikumus,tā kā Eiropas Ekonomikas kopienai, Eiropas Ogļu un tērauda kopienai un Eiropas Atomenerģijas kopienai būtu vajadzīgs kopīgs oficiāls vēstnesis,IR NOLĒMUSI:izveidot Eiropas Kopienu Oficiālo Vēstnesi kā Kopienas oficiālo vēstnesi Eiropas Ekonomikas kopienas dibināšanas Līguma 191. panta nozīmē.Briselē, 1958. gada 15. septembrīPadomes vārdā —priekšsēdētājsErhard--------------------------------------------------


title: 2013/639/ES: Komisijas Lēmums ( 2013. gada 6. novembris ), ar ko izbeidz antidempinga procedūru attiecībā uz konkrētu tādu Ķīnas Tautas Republikas izcelsmes dzelzs vai tērauda bezšuvju cauruļvadu un cauruļu importu, kuru ārējais diametrs pārsniedz 406,4 mm

text:
               7.11.2013

               LV

               Eiropas Savienības Oficiālais Vēstnesis

               L 296/24

         KOMISIJAS LĒMUMS
   (2013. gada 6. novembris),
   ar ko izbeidz antidempinga procedūru attiecībā uz konkrētu tādu Ķīnas Tautas Republikas izcelsmes dzelzs vai tērauda bezšuvju cauruļvadu un cauruļu importu, kuru ārējais diametrs pārsniedz 406,4 mm
   (2013/639/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), un jo īpaši tās 9. pantu,
   tā kā:
   A.   PROCEDŪRAS SĀKŠANA

               (1)

               Eiropas Komisija (“Komisija”) 2013. gada 16. februārī sāka antidempinga procedūru attiecībā uz konkrētu tādu Ķīnas Tautas Republikas (“ĶTR”) izcelsmes dzelzs vai tērauda bezšuvju cauruļvadu un cauruļu importu, kuru ārējais diametrs pārsniedz 406,4 mm, un Eiropas Savienības Oficiālajā Vēstnesī publicēja paziņojumu par procedūras sākšanu (2).

               (2)

               Procedūra tika sākta pēc tam, kad Eiropas Savienības Bezšuvju cauruļvadu un cauruļu aizsardzības komiteja (“sūdzības iesniedzējs”), kas pārstāv vairāk nekā 25 % no konkrētu tādu dzelzs vai tērauda bezšuvju cauruļvadu un cauruļu ražošanas apjoma Savienībā, kuru ārējais diametrs pārsniedz 406,4 mm, iesniedza sūdzību. Sūdzībā bija ietverti pirmšķietami pierādījumi par minētā ražojuma dempingu un no tā izrietošu būtisku kaitējumu, un tie bija pietiekami, lai pamatotu procedūras sākšanu.

               (3)

               Komisija par procedūras sākšanu oficiāli informēja sūdzības iesniedzēju, citus zināmos Savienības ražotājus, zināmos ĶTR ražotājus eksportētājus, ražotājus iespējamajā analogajā valstī, importētājus, izplatītājus, citas zināmās iesaistītās personas un ĶTR pārstāvjus. Ieinteresētajām personām tika dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un pieprasīt uzklausīšanu.

               (4)

               Sūdzības iesniedzējs, citi Savienības ražotāji, ĶTR ražotāji eksportētāji, importētāji un izplatītāji paziņoja savu viedokli. Tika uzklausītas visas ieinteresētās personas, kas to pieprasīja un norādīja konkrētus iemeslus, kāpēc tās būtu jāuzklausa.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (5)

               Sūdzības iesniedzējs ar Komisijai adresētu 2013. gada 9. septembra vēstuli oficiāli atsauca sūdzību.

               (6)

               Saskaņā ar pamatregulas 9. panta 1. punktu procedūru var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.

               (7)

               Izmeklēšanā netika atklāti apsvērumi, kas liecinātu, ka izbeigšana būtu pretrunā Savienības interesēm. Tāpēc Komisija uzskatīja, ka pašreizējā procedūra būtu jāizbeidz. Ieinteresētās personas tika attiecīgi informētas, un tām tika dota iespēja sniegt piezīmes. Piezīmes netika saņemtas.

               (8)

               Komisija tāpēc secina, ka būtu jāizbeidz antidempinga procedūra attiecībā uz konkrētu tādu Ķīnas Tautas Republikas izcelsmes dzelzs vai tērauda bezšuvju cauruļvadu un cauruļu importu Savienībā, kuru ārējais diametrs pārsniedz 406,4 mm,

         IR PIEŅĒMUSI ŠO LĒMUMU.
   1. pants
   Tiek izbeigta antidempinga procedūra attiecībā uz tādu Ķīnas Tautas Republikas izcelsmes dzelzs vai tērauda (izņemot nerūsējošā tērauda) bezšuvju cauruļvadu un cauruļu importu, kuriem ir apaļš šķērsgriezums un ārējais diametrs pārsniedz 406,4 mm un kurus pašlaik klasificē ar KN kodiem 7304 19 90, 7304 29 90, 7304 39 98 un 7304 59 99.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 6. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV C 45, 16.2.2013., 3. lpp.


title: 2010/186/CFSP: Padomes Lēmums 2010/186/KĀDP ( 2010. gada 29. marts ), ar ko groza Kopējo nostāju 2009/788/KĀDP par ierobežojošiem pasākumiem pret Gvinejas Republiku

text:
               30.3.2010

               LV

               Eiropas Savienības Oficiālais Vēstnesis

               L 83/23

         PADOMES LĒMUMS 2010/186/KĀDP
   (2010. gada 29. marts),
   ar ko groza Kopējo nostāju 2009/788/KĀDP par ierobežojošiem pasākumiem pret Gvinejas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā

               (1)

               Padome 2009. gada 27. oktobrī pieņēma Kopējo nostāju 2009/788/KĀDP par ierobežojošiem pasākumiem pret Gvinejas Republiku (1).

               (2)

               Padome 2009. gada 22. decembrī pieņēma Lēmumu 2009/1003/KĀDP, ar ko groza Kopējo nostāju 2009/788/KĀDP, paredzot papildu ierobežojošus pasākumus (2).

               (3)

               Padome uzskata, ka vairs nav iemeslu sarakstā atstāt dažas personas, organizācijas un struktūras un tām piemērot Kopējā nostājā 2009/788/KĀDP paredzētos ierobežojošos pasākumus. Attiecīgi būtu jāgroza saraksts Kopējās nostājas 2009/788/KĀDP pielikumā,

         IR PIEŅĒMUSI ŠO LĒMUMU.
   1. pants
   Šī lēmuma pielikumā minētās personas ir svītrotas no saraksta Kopējās nostājas 2009/788/KĀDP pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 29. martā

            Padomes vārdā –

            priekšsēdētāja

         E. ESPINOSA

      (1)  OV L 281, 28.10.2009., 7. lpp.

      (2)  OV L 346, 23.12.2009., 51. lpp.

      PIELIKUMS

         1. pantā minēto personu saraksts

                  Nr. 2

                  ģenerālmajors Mamadouba (alias Mamadou) Toto CAMARA

                  Nr. 3

                  ģenerālis Sékouba KONATÉ

                  Nr. 16

                  komendants Kelitigui FARO

                  Nr. 43

                     Kabinet (alias Kabiné) KOMARA kgs